**ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՄԱՐՏԻ 29-Ի N 327-Լ ՈՐՈՇՄԱՆ ՀԱՎԵԼՎԱԾՈՒՄ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

1. **Անհրաժեշտությունը** - «Հայաստանի Հանրապետության կառավարության 2019 թվականի մարտի 29-ի N327-Լ որոշման մեջ փոփոխություններ կատարելու մասին» Հայաստանի Հանրապետության կառավարության որոշման նախագծի (այսուհետ՝ նախագիծ) ընդունումը պայմանավորված է Ֆինանսական շուկայում տոկոսադրույքների փոփոխության համապատասխան Հայաստանի Հանրապետությունում 2019-2024 թվականների տավարաբուծության զարգացման պետական աջակցության ծրագրի (այսուհետ՝ Ծրագիր) պայմանները վերանայելու անհրաժեշտությամբ, ինչպես նաև հանրապետությունում տոհմանյութի, մասնավորապես՝ խոշոր եղջերավոր տոհմային կենդանիների արտադրության խթանմամբ։
2. **Ընթացիկ իրավիճակը և խնդիրները *–*** Ծրագիրը մեկնարկել է 2019 թվականի սեպտեմբեր ամսից, որի հիմնական նպատակը տավարաբուծության ոլորտի տնտեսավարողներին, մասնավորապես՝ վարկի տոկոսադրույքի սուբսիդավորման մեխանիզմի կիրառմամբ խոշոր եղջերավոր տոհմային կենդանիների (երինջներ և 14-17 ամսական էգ) ձեռք բերման աջակցությունն է:

Ծրագրի մեկնարկից սկսած մինչև 2020 թվականի մարտ ամիսը վարկերը տրամադրվել են տարեկան մինչև 12 տոկոս տոկոսադրույքով, որի 10 տոկոսային կետը սուբսիդավորել է։ 2020 թվականի մարտից մինչև 2021 թվականի դեկտեմբեր ամիսը վարկերը տրամադրվել են տարեկան մինչև 14 տոկոս տոկոսադրույքով, որն ամբողջությամբ սուբսիդավորվել է։

Ֆինանսական շուկայում տոկոսադրույքների փոփոխությամբ պայմանավորված Ծրագրին մասնակից ֆինանսական կառույցների կողմից 12 տոկոսով վարկի տրամադրումը դարձել է ոչ շահավետ և անհրաժեշտություն է առաջացել վերանայելու վարկի տրամադրման տոկոսադրույքը։ Միաժամանակ, ծրագրի մեկնարկից մինչ օրս ծրագրի շրջանակներում ձեռք բերված կենդանիների ընդհանուր գլխաքանակից ընդամենը 18%-ը կամ 262 գլուխն է աճեցվել ՀՀ-ում։

1. **Կարգավորման նպատակը և բնույթը** – Սույն նախագծով առաջարկվում է Կառավարության 2019 թվականի ՄԱՐՏԻ 29-ի N327-Լ որոշմամբ հաստատված Հայաստանի Հանրապետությունում 2019-2024 թվականների տավարաբուծության զարգացման ծրագրում կատարել համապատասխան փոփոխություններ ըստ որոնց՝

1) Ծրագրի շրջանակներում վարկը տրամադրվում է Հայաստանի Հանրապետության դրամով՝ տարեկան մինչև 14 տոկոս տոկոսադրույքով,

2) տրամադրվող վարկերի տոկոսադրույքը կսուբսիդավորվի այն չափաքանակով, որ Հայաստանի Հանրապետությունում աճեցված տոհմային ԽԵԿ ձեռք բերելու դեպքում տնտեսավարողներին վարկը կտրամադրվի 2%, իսկ ներկրված տոհմային ԽԵԿ ձեռք բերելու դեպքում՝ 3% տոկոսադրույքով։

**4. Նախագծի մշակման գործընթացում ներգրավված ինստիտուտները և անձինք** – Սույն նախագիծը մշակվել է Էկոնոմիկայի նախարարության կողմից:

**5.Ակնկալվող արդյունքը** – Սույն որոշման նախագծի ընդունման արդյունքում կապահովվի Ծրագրի շարունակականությունը։

**6. Ներկայացվող հարցի կապակցությամբ լրացուցիչ ֆինանսական միջոցների անհրաժեշտությունը և Հայաստանի Հանրապետության պետական բյուջեի եկամուտներում և ծախսերում սպասվելիք փոփոխությունները –** Սույն Որոշման նախագծի ընդունման դեպքում Ծրագրի գծով պետական բյուջեից Էկոնոմիկայի նախարարությանը լրացուցիչ ֆինանսական միջոցներ հատկացնելու անհրաժեշտություն չի առաջանում, քանի որ այն ներառված է 2022-2024 թվականների միջնաժամկետ ծախսային ծրագրում։

**7. Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026 թվականների ծրագիր, ոլորտային և/կամ այլ ռազմավարություններ -** Սույն որոշման նախագիծը բխում է Կառավարության 2021 թվականի նոյեմբերի 18-ի N 1902-Լ որոշումով հաստատված Հայաստանի Հանրապետության կառավարության 2021-2026 թվականների գործունեության միջոցառումների ծրագրի Էկոնոմիկայի նախարարության բաժնի «9.3 Անասնաբուծության ճյուղի զարգացման խթանում» միջոցառման «Տոհմային գործի բարելավում՝ տարեկան 10-15 %-ով տոհմային կենդանիների տեսակարար կշռի ավելացում գյուղատնտեսական կենդանիների համարակալման և հաշվառման համակարգի ներդրում տարեկան շուրջ 25 միավոր խելացի անասնաշենքերի կառուցման խթանում» ակնկալվող արդյունքից (հղում՝ <https://www.arlis.am/Annexes/6/2021_N1902hav.1.pdf>, 225-րդ էջ)։

**8.** **Սույն որոշման նախագծի ընդունման կապակցությամբ այլ իրավական ակտերում փոփոխություններ և լրացումներ կատարելը -** Սույն որոշման նախագծի ընդունման կապակցությամբ այլ իրավական ակտերում փոփոխություններ և լրացումներ կատարելու անհրաժեշտություն չի առաջանում։